Diari Oficial de la Generalitat Valenciana


Sumari del DOGV 3362, del 30-10-1998 (1998/9160)

RESOLUCIÓ de 26 d'octubre de 1998, de la Direcció General d'Ordenació i Innovació Educativa i Política Lingüística, per la qual s'adjudiquen les noves ajudes econòmiques per al desenvolupament del Programa de Garantia Social convocades per Ordre de 10 de juliol de 1998.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3362

Data del DOGV
:   30-10-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9160


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 26 d'octubre de 1998, de la Direcció General d'Ordenació i Innovació Educativa i Política Lingüística, per la qual s'adjudiquen les noves ajudes econòmiques per al desenvolupament del Programa de Garantia Social convocades per Ordre de 10 de juliol de 1998. [1998/X9160]
  
Per l'Ordre de 10 de juliol de 1998, de les conselleries de Cultura, Educació i Ciència i d'Ocupació, Indústria i Comerç (DOGV núm. 3.290, de 21 de juliol de 1998), es convocaren subvencions per al desenvolupament de Programes de Garantia Social, regulats en l'Ordre de 22 de març de 1994 (DOGV núm. 2.269, de 18 de maig de 1994).
  
Examinades les sol·licituds d'ajudes presentades per les entitats promotores, i valorats els plans d'actuació presentats en funció dels criteris i de les prioritats establides en l'ordre abans mencionada.
  
Vista la relació de renúncies incloses a l'annex I, presentades per algunes entitats, a la subvenció que se'ls havia concedit per Resolució de 31 d'agost de 1998 (DOGV núm. 3.327, de 7 de setembre de 1998).
  
Vista la proposta de concessió de les ajudes que eleva la Comissió Mixta de garantia social creada a l'efecte, per tal de complir el que preceptua l'apartat 6 de la mencionada Ordre de convocatòria.
  
I per la competència que per delegació m'atorga la disposició final primera de l'Ordre de 10 de juliol de 1998, resolc:
  
Primer
  
Aprovar la concessió de noves subvencions per al desenrotllament de la primera fase dels Programes de Garantia Social a les entitats promotores dels perfils professionals i segons els imports indicats en l'annex II.
  
Segon
  
Autoritzar i disposar la proposta de document comptable en fase AD per a cada expedient de Programa de Garantia Social amb el seu respectiu número d'expedient i a càrrec de les línies 7.01 i 4.07 de la secció, servei i programa 40.91.304.38, pels imports respectius especificats per a cada programa en l'annex II, per al desenvolupament de la primera fase.
  
Tercer
  
Els programes de garantia social, conforme el que estableix l'apartat primer d'esta resolució a l'apartat 7 i la disposició addicional primera de l'Ordre de 10 de juliol de 1998, es realitzaran en dos fases i serà requisit indispensable per a l'aprovació de la 2a fase, per resolució del director general de Formació i Inserció Professional de la Conselleria d' Ocupació, Indústria i Comerç, la correcta justificació en impresos normalitzats (inversió i despeses corrents) de les quantitats destinades a la realització de la primera fase del projecte i l'informe favorable de la Inspecció Educativa ?apartat deu de l' Ordre de 10 de juliol de 1998- on es faran constar les actuacions realitzades, el seguiment dels participants en l'acció formativa i totes les dades que es consideren d'interés per a la correcta avaluació del programa durant la primera fase.
  
El termini de presentació de la documentació mencionada, en la Conselleria de Cultura, Educació i Ciència, finalitzarà per a la part D o Inversió el 20 de novembre de 1998 i per a les parts A, B i C o Despesa Corrent el 8 de gener de 1999. En tot cas, les entitats promotores podran avançar la seua justificació a partir de l'1 de desembre de 1998.
  
Quart
  
El pagament de la subvenció es farà efectiu segons els termes indicats en l'apartat deu de l'Ordre de Convocatòria.
  
Les entitats promotores incloses en esta resolució hauran d'iniciar el programa de garantia social i presentar la documentació d'inici abans del 6 de novembre de 1998 i concloure'l el 15 de juny de 1999.
  
Cinqué
  
A causa de la participació dels fons finalistes aportats pel Fons Social Europeu, pel desenrotllament de la segona fase, les entitats promotores utilitzaran el codi PGS/FSE en cada un dels seus apunts comptables.
  
Sisé
  
La Conselleria de Cultura, Educació i Ciència queda facultada per a procedir a la minoració, o al reintegrament total, si s'escau, de la subvenció concedida en els supòsits regulats en l'apartat 11 de l'Ordre de 10 de juliol de 1998 i queda, en tot cas, l'entitat sol·licitant compromesa al compliment del que estableix l'apartat 8 del mateix text legal referent a les obligacions de les entitats promotores.
  
Seté
  
L'entitat promotora estarà obligada a justificar en imprés normalitzat, les quantitats aportades per a la realització del programa en la seua segona fase quan esta finalitze, i redactarà una memòria segons el que estableix l'apartat 24 de l'Ordre de Convocatòria de subvencions per al desenrotllament dels programes de garantia social.
  
Els impresos normalitzats de justificació de despeses de la segona fase es podran arreplegar en les àrees territorials d'Ocupació, Indústria i Comerç.
  
Sense perjudici d'això, l'entitat promotora farà un seguiment de la inserció professional i/o reinserció educativa dels participants en el programa que, previ estudi per la Comissió Mixta de programes de garantia social, servirà d'indicador per avaluar en futurs exercicis la viabilitat d'eixes accions en funció del col·lectiu al qual anaven dirigides estes i de la modalitat d'actuació per la qual es va optar.
  
Els resultats del mencionat seguiment podran ser incorporats, en un termini màxim de 6 mesos, a la finalització del programa.
  
Vuité
  
En compliment del que estableix l'apartat 24.2 de l'Ordre de 10 de juliol de 1998, les conselleries de Cultura, Educació i Ciència i d'Ocupació, Indústria i Comerç, a través de les direccions territorials de Cultura i Educació, emetran un certificat a tots els alumnes que hagen participat en el programa, on constarà el nombre total d'hores cursades i les qualificacions obtingudes.
  
Nové
  
La realització dels programes de garantia social es regirà pel que estableixen les ordres de 22 de març de 1994 i de 10 de juliol de 1998, de les conselleries de Cultura, Educació i Ciència i d'Ocupació, Indústria i Comerç, per la present resolució i per la Resolució de la Direcció General d'Ordenació i Innovació Educativa i Política Lingüística que regula el seu funcionament i organització acadèmica.
  
Contra la present resolució, que esgota la via administrativa, es podrà interposar, prèvia comunicació d'esta intenció a l'òrgan que va dictar l'acte objecte d'impugnació, recurs contenciós administratiu en el termini de dos mesos comptadors des del dia de la seua publicació. El mencionat recurs se substanciarà davant la jurisdicció contenciosa administrativa.
  
Sense perjudici d'això i en els supòsits regulats en l'article 118 de la Llei de Règim Jurídic de les Administracions Públiques i del Procediment Administratiu Comú (BOE de 27.11.92), es podrà interposar recurs extraordinari de revisió davant l'Hble. Sr. conseller de Cultura, Educació i Ciència en els terminis previstos en aquest precepte legal.